28 સપ્ટેમ્બર, 2006ના, બહામાઝના દરિયાકિનારેથી દૂર 41-ફૂટના બે સઢવાળા માર્ગારિટાવિલે વહાણ પર સ્મિથ અને હોવર્ડ કે. સ્ટર્ને શપથ અને વીંટીઓની આપલેની અનૌપચારિક પ્રતિબદ્ધતા વિધિ કરી હતી. સ્મિથે સફેદ પહેરવેશ પહેર્યો હતો અને લાલ ગુલાબનો ગુચ્છો હાથમાં રાખ્યો હતો, જયારે સ્ટર્ને સફેદ શર્ટ પર કાળો કોટ ચઢાવેલો હતો. બંનેએ બાપ્તિસ્ટદાતા સમક્ષ પોતાના પ્રેમની શપથ લીધી હતી અને એકબીજાની પડખે રહેવાનું વચન આપ્યું હોવા છતાં, આ પ્રકારની વિધિ કાનૂની રીતે બંધનકારક ગણાતી નથી, અને તેથી લગ્નનું પ્રમાણપત્ર જારી કરવામાં આવ્યું નહોતું. 

વિધિ પછી, તેમણે સાન્ડી કૅય દ્વીપ પર ઉતરાણ કર્યું હતું, જયાં ખાસ આ પ્રસંગ માટે હોડકાં થકી લાવી રાખવામાં આવેલા શેમ્પેઈન અને સફરજનના આસવ સાથે તેમણે પાર્ટી કરીને ઉજવણી કરી હતી.

કસમયે આ વિધિ કરવા બાબતેના પ્રશ્ન સંદર્ભે, નાસાઉમાં સ્મિથના એટર્નીએ કહ્યું હતું, "તાજેતરમાં જ તેમની જિંદગીમાં એટલા ક્ષત-વિક્ષત કરનારા અને આવેશમય બનાવો ઘટી ગયા હતા કે તેમને થોડા એડ્રેનાલાઈનના ધક્કાની જરૂર હતી." ગેટ્ટી ઈમેજિસે તેમની વિધિની તસવીરો લગભગ $1,000,000 સામે "પિપલ" મૅગેઝિનને વેચી હતી.

માર્શલ સાથે લગ્ન
સ્ટર્ન સાથે લગ્નની ધાર્મિક વિધિ
મૃત્યુ અને અંતિમવિધિ
અંગત જીવન